Babelscape/SREDFM huggingface dataset:
Ντάνιελ Ράντκλιφ

Ο Ντάνιελ Ράντκλιφ (πλήρες όνομα: Ντάνιελ Τζέικομπ Ράντκλιφ, αγγλικά: "Daniel Jacob Ράντκλιφ", 23 Ιουλίου 1989) είναι Άγγλος ηθοποιός, κυρίως γνωστός για τον ρόλο του ως Χάρι Πότερ στην ομώνυμη σειρά ταινιών.

Ο Ράντκλιφ έκανε το υποκριτικό του ντεμπούτο σε ηλικία δέκα ετών στην τηλεταινία του καναλιού BBC One "David Copperfield" το 1999. Το 2001 έκανε το κινηματογραφικό του ντεμπούτο στην ταινία "The Tailor of Panama". Σε ηλικά 11 ετών κέρδισε το ρόλο του Χάρι Πότερ στην πρώτη ταινία Χάρι Πότερ και πρωταγωνίστησε στη σειρά ταινιών για δέκα χρόνια μέχρι την κυκλοφορία της όγδοης και τελευταίας ταινίας τον Ιούλιο του 2011. Ξεκίνησε την ενασχόλησή του με το θέατρο το 2007, πρωταγωνιστώντας στο θεατρικό έργο "Equus" και στην αναβίωση του μιούζικαλ του Μπρόντγουεϊ "How to Succeed in Business Without Really Trying" το 2011. Επιπλέον, έχει πρωταγωνιστήσει στην ταινία του 2007, "December Boys" και στην ταινία τρόμου "The Woman in Black" το 2012, η οποία αποτέλεσε την πρώτη ενασχόληση του Ράντκλιφ μετά το τέλος της σειράς "Χάρι Πότερ".
Νόμιμο χρήμα

Ως Νόμιμο χρήμα (:en:legal tender) ορίζεται κάθε μέσο πληρωμής το οποίο, βάσει νόμου, πρέπει να γίνεται αποδεκτό για την αποπληρωμή χρηματικών οφειλών. Ο ακριβής ορισμός μπορεί να διαφέρει με βάση το νομικό σύστημα της κάθε χώρας. Ωστόσο, συνήθως όλες οι υποδιαιρέσεις του νομίσματος κάθε χώρας (σε χαρτονομίσματα τουλάχιστον) είναι αποδεκτές ως νόμιμο χρήμα στην αντίστοιχη χώρα. Κύριο χαρακτηριστικό του νόμιμου χρήματος αποτελεί ότι η προσφορά του ως πληρωμή, εξοφλεί άμεσα αντίστοιχο ποσό χρέους. Με βάση αυτό το χαρακτηριστικό, εναλλακτικοί τρόποι πληρωμής όπως πιστωτικές κάρτες, χρεωστικές κάρτες, επιταγές, ξένα νομίσματα, συχνά δε θεωρούνται νόμιμο χρήμα. Μία συνηθισμένη μορφή νόμιμου χρήματος αποτελούν τα χαρτονομίσματα και τα κέρματα που αντιστοιχούν στο νόμισμα της εκάστοτε περιοχής όπως π.χ. το ευρώ σε ορισμένα μέλη της Ευρωπαϊκής Ένωσης.
Κόππερμπελτ

Η Κόππερμπελτ (αγγλικά: "Copperbelt") είναι μια από τις 9 επαρχίες της Ζάμπιας. Πρωτεύουσα είναι η Ντόλα. Έχει πληθυσμό 1.581.221 κατοίκων (απογραφή 2000). Έχει έκταση 31.328 τ.χλμ.. Βρίσκεται βόρεια-κεντριά της Ζάμπιας.

Η Κόππερμπελτ διαιρείται σε 10 συνοικίες: Καλουλούσι, Κίτουε, Λουάνσυα, Λουφουανιάμα, Μασαΐτι, Μπόνγκουε, Μουφουλίρα, Ντόλα, Τσιλιλαμπόμπουε και Τσινγκόλα.
Τουρ

Η Τουρ (γαλλ. Tours) είναι πόλη της κεντροδυτικής Γαλλίας στο νομό Αντρ-ε-Λουάρ και μεγαλύτερη πόλη της Ρεζιόν Σαντρ.

Η Τουρ είναι κέντρο μιας αστικής μονάδας που απαριθμούσε 307.054 κατοίκους το 2008. Η Τουρ που έχει κατηγοριοποιηθεί ως Ville d'Art et d'Histoire (ελ:Πόλη της Τέχνης και της Ιστορίας), διασχίζεται από το ποτάμι του Λίγηρα, που έχει κατηγοριοποιηθεί ως Μνημείο Παγκόσμιας Κληρονομιάς από την UNESCO και έχει δεχτεί το μεγάλο βραβείο του εθνικού ανθισμού (2000, 2003 και 2006).
Φεστιβάλ Αθηνών-Επιδαύρου

Το Φεστιβάλ Αθηνών-Επιδαύρου αποτελεί μετεξέλιξη του Φεστιβάλ Αθηνών, το οποίο ξεκίνησε το 1955, έπειτα από ενέργειες του τότε Υπουργού Προεδρίας Γεωργίου Ράλλη (κυβέρνηση Αλεξάνδρου Παπάγου). Διεξάγεται κάθε χρόνο στην Αθήνα και την Επίδαυρο της Πελοποννήσου, κυρίως, στα θέατρα Ηρώδου του Αττικού, Λυκαβηττού και το Αρχαίο Θέατρο της Επιδαύρου. Οι εκδηλώσεις του περιλαμβάνουν θεατρικές παραστάσεις, συναυλίες, παραγωγές αρχαίας κωμωδίας και τραγωδίας, εικαστικές εκθέσεις κ.α. Έχει έντονο διεθνή χαρακτήρα και συνήθως διεξάγεται κατά τους θερινούς μήνες έως και τις αρχές Σεπτεμβρίου. Το Φεστιβάλ είναι σημαντικότατος θεσμός καθόσον βοηθά στην προαγωγή του ελληνικού πολιτισμού ενώ μέσω της εξωστρέφειας που διαθέτει, ενισχύει τη διαλεκτική σχέση στην καλλιτεχνική δημιουργία.
Λουαπούλα

Η Λουαπούλα (αγγλικά: "Luapula") είναι μια από τις 9 επαρχίες της Ζάμπιας. Πρωτεύουσα είναι η Μάνσα. Έχει πληθυσμό 938.000 κατοίκων (απογραφή 2000). Έχει έκταση 50.567 τ.χλμ.. Βρίσκεται κεντρικά-βόρεια της Ζάμπιας. 

Η Δυτική Επαρχία διαιρείται σε 7 συνοικίες: Τσιένγκι, Καουάμπουα, Μάνσα, Μιλένγκε, Μουένσε, Ντσελένγκε και Σάμφυα.
Expo Tel Aviv

thumb|200px|left
thumb|200px|left
Το Expo Tel Aviv (προηγουμένως:Εκθεσιακό και Συνεδριακό Κέντρο του Ισραήλ και αργότερα Συνεδριακό Κέντρο Τελ Αβίβ) βρίσκεται στη λεωφόρο Rokach στο βόρειο Τελ Αβίβ, δίπλα στο σταθμό του τρένου "Πανεπιστήμιο". Ιδρύθηκε το 1932 και φιλοξενεί έως και 2 εκατομμύρια επισκέπτες και 45 έως 60 μεγάλες εκδηλώσεις σε ετήσια βάση. Διαθέτει 10 διαφορετικές αίθουσες, εκθεσιακούς χώρους και ένα μεγάλο υπαίθριο χώρο.
Αρχάγγελος Ουριήλ

Ο Αρχάγγελος Ουριήλ (; ) αναφέρεται ως ο τέταρτος Αρχάγγελος στον Χριστιανισμό και προέρχεται απο ραβινικές παραδόσεις της περιόδου του Δεύτερου Ναού και από κάποιες συγκεκριμένες Χριστιανικές παραδόσεις. Η εκκλησία τον αποδεχόταν ως έναν από τους αρχαγγέλους για πολλούς αιώνες και τελικά τον αφαίρεσαν από τα αρχεία της το 745 μ.Χ. για τον λόγο ότι τους ανησυχούσε πάρα πολύ η εξέχουσα θέση που ο λαός προσέδιδε στους αγγέλους. Στα Απόκρυφα και Καμπαλιστικά έργα, ο Ουριήλ συγχέεται με τους αγγέλους Ουριάλ, Νουριήλ, Αζραήλ, Ραφαήλ κ.α. Το όνομά του σημαίνει "Το Φως του Θεού" ή "Ο Θεός είναι το φως μου".
Μπράιαν Ντάνιελσον

Ο Μπράιαν Ντάνιελσον ("Bryan Lloyd Danielson", γενν. 22 Μαΐου 1981) είναι Αμερικανός παλαιστής. Εργάζεται στην εταιρεία πάλης WWE, όπου είναι γνωστός ως Ντάνιελ Μπράιαν ("Daniel Bryan").

Πριν γίνει παλαιστής του WWE, ο Ντάνιελσον έγινε γνωστός μέσα από το Ring of Honor και από διάφορες άλλες ανεξάρτητες διοργανώσεις της πάλης. Έχοντας συμπληρώσει μια δεκαετία στο χώρο, το 2009 υπέγραψε συμβόλαιο με τη κορυφαία εταιρία πάλης, το WWE. Έχει κατακτήσει πολλά πρωταθλήματα και είναι ο μόνος, μετά από τον Σι Εμ Πανκ, που έχει κερδίσει το Παγκόσμιο Πρωτάθλημα του ROH, το Παγκόσμιο Πρωτάθλημα Βαρέων Βαρών του WWE και το Πρωτάθλημα WWE.
Υποκριτική

Η Υποκριτική είναι η τέχνη του ηθοποιού, ο οποίος ασχολείται με το θέατρο, την τηλεόραση ή τον κινηματογράφο. Είναι μια δραστηριότητα κατά την οποία πραγματοποιείται η αφήγηση μιας ιστορίας μέσω ενός ηθοποιού ο οποίος ενσαρκώνει έναν χαρακτήρα - στο θέατρο, την τηλεόραση, τον κινηματογράφο, το ραδιόφωνο ή οποιοδήποτε άλλο μέσο που κάνει χρήση της μιμητικής τέχνης.

Η υποκριτική περιλαμβάνει μια ευρεία γκάμα δεξιοτήτων, συμπεριλαμβανομένων της αρκετά ανεπτυγμένης φαντασίας, της συναισθηματικής ευχέρειας, της έκφρασης του σώματος, της καθαρότητας του λόγου και της δυνατότητας ερμηνείας του δράματος. Η υποκριτική απαιτεί επίσης την ικανότητα του ηθοποιού να χρησιμοποιεί διαλέκτους, τόνους, αυτοσχεδιασμό, παρατήρηση και εξομοίωση καθώς και μιμητισμό. Ηθοποιοί εκπαιδεύονται εκτεταμένα σε εξειδικευμένα προγράμματα ή σε σχολές για να αναπτύξουν αυτές τις δεξιότητες. Η συντριπτική πλειοψηφία των επαγγελματιών ηθοποιών έχει λάβει μια μεγάλης διάρκειας εκπαίδευση. Τόσο οι άνδρες όσο και οι γυναίκες ηθοποιοί έχουν συχνά αρκετούς δασκάλους και καθηγητές προκειμένου να λάβουν ένα πλήρες φάσμα εκπαίδευσης, η οποία περιλαμβάνει το τραγούδι, την σκηνική παρουσία, τις τεχνικές ακρόασης και την δράση μπροστά στην κάμερα.

Οι πρώτες πηγές στη Δύση, που εξετάζουν την τέχνη της υποκριτικής (ελληνικά: ὑπόκρισις), την κατατάσσουν ως μέρος της ρητορικής.
ΝΚ Μάριμπορ

Η ΝΚ Μάριμπορ (σλοβενικά: "NK Maribor") είναι ποδοσφαιρικός σύλλογος της Σλοβενίας, που εδρεύει στην πόλη Μαριμπόρ στα βόρεια της χώρας. Ιδρύθηκε στις 16 Δεκεμβρίου 1960 και θεωρείται το μεγαλύτερο σωματείο της Σλοβενίας, όντας πρώτη σε τίτλους τόσο στο Πρωτάθλημα όσο και στον θεσμό του Κυπέλλου. Είναι μία εκ των τριών ομάδων της Σλοβενίας οι οποίες συμμετέχουν ανελλιπώς στην 1η κατηγορία του Σλοβένικου πρωταθλήματος, από την δημιουργία της, το 1991. Είναι κάτοχος του Κυπέλλου Ιντερτότο (2006) ενώ αποτελεί τον μοναδικό, έως τώρα, εκπρόσωπο της χώρας στο Κύπελλο Πρωταθλητριών Ευρώπης, παίρνοντας μέρος στην διοργάνωση της περιόδου 1999-00 .
Θωμάς Γκόρπας

Ο Θωμάς Γκόρπας ήταν Έλληνας ποιητής, δημοσιογράφος και συγγραφέας. Γεννήθηκε στις 20 Οκτωβρίου 1935 στο Μεσολόγγι και πέθανε στην Αθήνα την Πρωταπριλιά του 2003. 
Από το 1954 έζησε στην Αθήνα, από το 1975 έως το 1980 έζησε στο Παρίσι κι από το 1990 στην Αθήνα και στην Αίγινα . Έκανε πολλά επαγγέλματα πριν και μετά τη δημοσιογραφία (εργάτης, λογιστής, βιβλιοπώλης, εκδότης). Υπήρξε συντάκτης στις εφημερίδες "Ανεξάρτητος Τύπος", "Μεσημβρινή", "Εξπρές", "Νέα Πολιτεία" και στα περιοδικά "Ρουμελιώτικο Ημερολόγιο", "Ρουμελιώτικη Βίγλα", "Ο Λογοτέχνης", "Η Τέχνη στην Αθήνα", "Η Καλλιτεχνική", "Μουσικά Θέματα", "Πολιτικά Θέματα". Ήταν σύμβουλος έκδοσης της "Ποιητικής Αντι-Ανθολογίας" του Δημήτρη Ιατρόπουλου. Έγραψε για τον κινηματογράφο και την τηλεόραση, για το ρεμπέτικο και τον Καραγκιόζη, δίδαξε σε θεατρική σχολή, στήριξε την πρωτοπορία στο θέατρο, στον κινηματογράφο και στα εικαστικά, υπερασπίστηκε το λαϊκό τραγούδι. Ασχολήθηκε με τη στήριξη κλασικών έργων, τη συγγραφή προλόγων, εισαγωγών και βιογραφικών, με τη μετάφραση, απόδοση διασκευή και συμπλήρωση έργων.
Το 1979 ο Γκόρπας εκπροσώπησε την Ελλάδα στο Πρώτο Διεθνές Φεστιβάλ Ποίησης Μπιτ στην Όστια της Ρώμης.

Πρωτοεμφανίστηκε ως ποιητής στο έκτο τεύχος του περιοδικού "Ο Λογοτέχνης" τον Ιανουάριο του 1957 με το ποίημα «Αθήνα 1956, οδός Αθηνάς». Πρώτη ποιητική συλλογή του ήταν η «πλακέτα» "Σπασμένος καιρός" του 1957. Οι συλλογές του εκδόθηκαν το 1995 σε ένα συγκεντρωτικό τόμο, σύμφωνα και με το «Σχεδίασμα εργοβιβλιογραφίας» της Άρτεμης Θεοδωρίδου. Τελευταίο βιβλίο του ήταν το 1995 το "Ισιδώρα! Ισιδώρα! Ο τραγικός έρωτας της Ντάνκαν με τον ποιητή Γεσένιν".
(Όλα τα βιογραφικά στοιχεία που κυκλοφορούν σε βιβλία, περιοδικά ή εφημερίδες, προέρχονται από αυτοβιογραφικά σημειώματα του ποιητή)
Κωνσταντίνος Μπασιάς

Ο Κωνσταντίνος Μπασιάς (1824-1916) ήταν Έλληνας αγωνιστής και σημαντικός Αρχηγός στις επαναστάσεις της Κρήτης.
Μαρίνος Μαρινάκης

thumb|right|250px|Το πρώτο γήπεδο του ΠΟΑ, στην οδό Πατησίων, εκεί που σήμερα βρίσκεται το Οικονομικό Πανεπιστήμιο Αθηνών (πρώην ΑΣΟΕΕ), δημιουργήθηκε με την οικονομική ενίσχυση του Μαρίνου Μαρινάκη
Ο Μαρίνος Μαρινάκης ήταν Έλληνας επιχειρηματίας και αθλητικός παράγοντας. Υπήρξε ο πρώτος χρηματοδότης της ομάδας του Παναθηναϊκού κατά τα πρώτα έτη της δημιουργίας της και ο πρώτος που εισήγαγε στην Ελλάδα το άθλημα του χόκεϊ επί χόρτου.

Ο Μαρίνος Μαρινάκης είχε ζήσει για χρόνια στην Αγγλία όπου ως φίλαθλος είχε αγαπήσει το ποδόσφαιρο και τη δράση ενώ έδινε μεγάλη σημασία στα οφέλη του αθλητισμού. Επιστρέφοντας στην Ελλάδα υπήρξε μέλος του Εθνικού ΓΣ Αθηνών. Το 1908 ιδρύθηκε ο ΠΟΑ που ήταν ο σύλλογος από τον οποίο γεννήθηκε ο Παναθηναϊκός. Πρώτος πρόεδρος του ΠΟΑ ήταν ο Αλέξανδρος Καλαφάτης ο οποίος όντας φοιτητής του Πανεπιστημίου αδυνατούσε να διαθέσει αρκετό χρόνο για να ηγηθεί του συλλόγου. Ο Μαρινάκης ήταν αυτός που συγκέντρωνε τα στοιχεία που αναζητούσαν στον ΠΟΑ για τον ηγέτη του συλλόγου καθώς τα οικονομικά και τεχνικά μέσα ήταν μηδαμινά. Είχε τη δυνατότητα να βοηθήσει το σύλλογο οικονομικά ενώ παράλληλα διέθετε το κύρος και τις προσωπικές γνωριμίες ώστε να δώσει την ανάλογη επισημότητα και ανάπτυξη στον ΠΟΑ .

Ανέλαβε με ικανοποίηση την προεδρία του συλλόγου σε σύντομο διάστημα μετά την ίδρυσή του και ουσιαστικά υπήρξε ο πρώτος του πρόεδρος, καθώς ήδη στα εγκαίνια του συλλόγου κατείχε ο ίδιος την προεδρία. Τη μετακίνηση του Μαρινάκη στον ΠΟΑ ακολούθησαν ορισμένοι από τους πιο ικανούς ποδοσφαιριστές του Εθνικού ΓΣ Αθηνών. Από τους 7 αυτούς αθλητές ο Αργυρίου ήταν η πρώτη μεγάλη μεταγραφή του ΠΟΑ. Υπήρξε ο χρηματοδότης για τη δημιουργία του πρώτου γηπέδου της ομάδας στο οικόπεδο όπου σήμερα στεγάζεται η Ανωτάτη Εμπορική. Επί προεδρίας του Μαρίνου Μαρινάκη ο ΠΟΑ κατέκτησε 2 Πανελλήνια πρωταθλήματα το 1908 και το 1910.

Η συμπεριφορά του Μαρινάκη υπήρξε απολυταρχική και διοικούσε τον ΠΟΑ απαξιώνοντας τα ιδρυτικά μέλη του, αλλοιώνοντας υπέρ του τη σύνθεση του ΔΣ, ενώ έδειχνε την προτίμηση του στους νέους αθλητές που μετέγραψε από τον Εθνικό ΓΣ, καταρτίζοντας ο ίδιος την ενδεκάδα. Από τον Ιανουάριο του 1910 ο Γιώργος Καλαφάτης ενοχλημένος από τη διαμάχη του με το Μαρινάκη ξεκίνησε τις προσπάθειες για την ανασύσταση του συλλόγου επιδιώκοντας να απομακρύνει έτσι το Μαρινάκη. Στις 7 Μαρτίου 1910 έγινε η πρώτη γενική συνέλευση του ΠΠΟ και με αυτό τον τρόπο ο βασικός κορμός 34 αθλητών της ομάδας που ίδρυσε ο Καλαφάτης ανεξαρτητοποιήθηκε αφήνοντας στο Μαρινάκη ελάχιστους αθλητές κυρίως εκείνους που είχαν αποκτηθεί από τον Εθνικό. Ο ΠΟΑ μετά βίας μπορούσε να σχηματίσει ενδεκάδα στη συνέχεια μην μπορώντας να ανακάμψει απορροφήθηκε από τον Π.Σ. Γουδί το 1912. Το Σεπτέμβριο του 1910 με πρωτοβουλία του Μαρινάκη δημιουργήθηκε στον ΠΟΑ τμήμα χόκεϊ επι χόρτου με συνέπεια ο ΠΟΑ να είναι ο πρώτος σύλλογος που εισήγαγε το άθλημα στην Ελλάδα.
Μπρουκέσια η μικρά

H Μπρουκέσια η μικρά (Brookesia micra) είναι ένα μικρό είδος χαμαιλέοντα το οποίο ζει σε μία νησίδα βόρεια της Μαδαγασκάρης. Πρόκειται για το μικρότερο γνωστό είδος χαμαιλέοντα και είναι το μικρότερο είδος ερπετού γενικότερα. Σε πλήρη ανάπτυξη φτάνει σε μήκος 29 χιλιοστών (περίπου τρία εκατοστά).

Το είδος ανακαλύφθηκε από αποστολή γερμανών ερπετολογών στη βόρεια Μαδαγασκάρη την περίοδο 2003 με 2007, μαζί με άλλα τρία είδη χαμαιλέωντα. Το είδος απαντάται σε ένα μικρό νησί υπάρκτια της βόρειας Μαδαγασκάρης.
Λούτσιο Ντάλλα

thumb|right|350px|Ο Λούτσιο Ντάλλα (δεξιά) με τον παραγωγό Τζιανλουίτζι Σαλβιόνι.
Ο Λούτσιο Ντάλλα ("Lucio Dalla", 4 Μαρτίου 1943 - 1 Μαρτίου 2012) ήταν δημοφιλής Ιταλός τραγουδοποιός, ηθοποιός και σκηνοθέτης.

Σε μουσικό επίπεδο υπήρξε ένας από τους πλέον καταξιωμένους Ιταλούς τραγουδοποιούς και η σταδιοδρομία του, αγγίζει τα 50 χρόνια συνεχούς καλλιτεχνικής δραστηριότητας.

Πασίγνωστο είναι το τραγούδι του "Caruso", που τραγούδησε και με τον Λουτσιάνο Παβαρόττι. Μεταξύ των μεγάλων επιτυχιών του, τα Anna e Marco (που μετέφεραν στα ελληνικά οι αδελφοί Κατσιμίχα), Piazza Grande, Come e' profondo il mare και το L'anno che verra', που μετέφερε στα ελληνικά ο Διονύσης Σαββόπουλος (Καλέ μου φίλε, σου γράφω).

Κατηγορία:Ιταλοί τραγουδιστές
Cobo Center

Το Cobo Center βρίσκεται στο Ντιτρόιτ του Μίσιγκαν και είναι εκθεσιακός Χώρος με 67.000 τετραγωνικά μέτρα έκταση. Η λειτουργία του άρχισε το 1960. Το 1989 επεκτάθηκε σημαντικά, ενώ μια περαιτέρω επέκταση άρχισε την πρώτη Οκτωβρίου 2009.

Κάθε Ιανουάριο οργανώνεται εκεί η φημισμένη έκθεση "'North American International Autoshow", γνωστή ως "Detroit Motor Show".


Κατηγορία:Εκθεσιακοί χώροι
Λα Ταστ

Η Λα Ταστ (La Taste) είναι ένα χωριό της Γρενάδας. Βρίσκεται στην ενορία του Αγίου Πατρίκιου. Από αυτήν πήρε το όνομά της η Άνω Λα Ταστ.
Τάσος Καραβοκυράκος

Ο Τάσος Καραβοκυράκος (γεν. Αιγάλεω, 1936) είναι παλαίμαχος Έλληνας ποδοσφαιριστής του Αιγάλεω Α.Ο., δις πρωταθλητής της Β΄Εθνικής, αλλά και με πλούσια θητεία στην Α΄ Εθνική Κατηγορία -όπου αγωνίζονταν σαν αμυντικός ("στόπερ").
Γκρέιτ Μπακολέτ

<br>
Η Γκρέιτ Μπακολέτ (Great Bacolet) είναι μια πόλη της Γρενάδας. Βρίσκεται στην ενορίας του Άγιου Ανδρέα. Πήρε το όνομά της από μια άλλη πόλη, την Μπακολέτ και έδωσε το όνομά της στους ποταμούς Γκρέιτ και Λιτλ Ρίβερ οφ Γκρέιτ Μπακολέτ.
Βουλή των Αντιπροσώπων του Νέου Μεξικό

H Βουλή των Αντιπροσώπων του Νέου Μεξικό ειναι η κάτω βουλή του Νομοθετικού Σώματος του Νέου Μεξικού.

Η Βουλή έχει 70 μέλη. Κάθε μέλος αντιπροσωπεύει περίπου 25.980 κατοίκους του Νέου Μεξικό.

Ο Ομιλητής της Βουλής είναι ο Μπεν Λουχάν (Δημοκρατικό Κόμμα).
Μορν Λονγκ

Η Μορν Λονγκ (Morne Longue) είναι μια πόλη της Γρενάδας. Βρίσκεται στην ενορία του Άγιου Ανδρέα. Βρίσκεται κεντρικά της Γρενάδας και κεντρο-ανατολικά της ενορίας.
Βαλκανο-κεντροευρωπαϊκοί Αγώνες Στίβου 1947

Οι Βαλκανο-κεντροευρωπαϊκοί Αγώνες Στίβου 1947 διεξήχθησαν στο Βουκουρέστι από 6 ως 8 Σεπτεμβρίου και υπήρξαν η συνέχεια των ανεπίσημων βαλκανικών αγώνων του 1946. Ήταν μια προσπάθεια αναβίωσης των προπολεμικών βαλκανικών αγώνων στίβου, που έγινε με πρωτοβουλία των φιλοσοβιετικών χωρών της βόρειας Βαλκανικής: Αλβανίας, Γιουγκοσλαβίας, Βουλγαρίας και Ρουμανίας. Το 1947 στους αγώνες μετείχαν επίσης η Ουγγαρία και το βραχυβιο κράτος της Ελεύθερης Τεργέστης, που είχε φιλογιουγκοσλαβικό καθεστώς, γι' αυτό ονομάστηκαν "βαλκανο-κεντροευρωπαϊκοί αγώνες". Οι αγώνες αυτοί δεν συμπεριλαμβάνονται στην επίσημη σειρά των Βαλκανικών Αγώνων και δεν θεωρούνται συνέχεια των προπολεμικών, διότι διοργανώθηκαν χωρίς να προσκληθούν η Ελλάδα και η Τουρκία. Άλλωστε δεν μακροημέρευσαν, αφού τα επόμενα χρόνια ανέκυψαν πολιτικές διαφορές ανάμεσα στις τέσσερις χώρες που τους ξεκίνησαν.

Στους αγώνες διεξήχθησαν και κάποια πρωτότυπα αγωνίσματα, όπως ρίψη χειροβομβίδας και βάδην παρτιζάνων, ενώ κάποια άλλα δεν έγιναν. Επίσης, όπως και το 1946, έγιναν αγωνίσματα γυναικών. Πολυνίκης των αγώνων αναδείχθηκε η Ουγγαρία.
Σίμων ο Θασσί

Ο Σίμων ο Θασσί ή Σίμων ο Μακκαβαίος από την Ασμοναϊκή δυναστεία ήταν ένας από τους γιους του Ματταθία του Ασμοναίου. Υπήρξε για πολλά χρόνια υπαρχηγός του αδελφού του Ιωνάθαν . Ύστερα από την σύλληψη και την δολοφονία του τελευταίου από τον στρατηγό Διόδοτο, προστάτη του ανήλικου βασιλιά Αντίοχου ΣΤ΄ ανέλαβε την ηγεσία της Ιουδαίας .
Χρήστος Αντύπας

Ο Χρήστος Αντύπας (Αιγάλεω, 25 Δεκεμβρίου 1931 - 19 Απριλίου 2001, ύψος 1.82 μ.) ήταν Έλληνας τερματοφύλακας του Αιγάλεω Α.Ο., πρωταθλητής της Β΄Εθνικής, αλλά και με πλούσια θητεία τόσο στο μεγάλο πρωτάθλημα της Ε.Π.Σ. Αθηνών όσο και στην Α΄ Εθνική Κατηγορία κατά τις δεκαετίες του 50 και του '60. Επίσης, ήταν διεθνής με την ομάδα των Ενόπλων Δυνάμεων, ενώ το φθινόπωρο του 1956 κλήθηκε στην προεθνική ομάδα των αντρών από τον τότε Ομοσπονδιακό προπονητή, Ιταλό Ρίνο Μαρτίνι. Την ίδια εποχή, η ΑΕΚ προσπάθησε να τον αποκτήσει με διετή αποκλεισμό, καταθέτοντας το δελτίο του στην Ε.Π.Ο.. Η μνήμη του Χρήστου Αντύπα τιμήθηκε αρκετά χρόνια μετά το θάνατό του, πριν την έναρξη φιλικού αγώνα μεταξύ παλαιμάχων ποδοσφαιριστών Αιγάλεω και Πανιωνίου, την 1 Νοεμβρίου 2016
Κωνσταντίνος Σιδέρης

Ο Κωνσταντίνος Σιδέρης ή "καπετάν Τσίτσος" ήταν σημαντικός Έλληνας Μακεδονομάχος οπλαρχηγός από την Κοζάνη.
Οδός Πατησίων

Η Οδός Πατησίων είναι από τους κυριότερους οδικούς άξονες της Αθήνας, με μήκος 4,5 χιλιόμετρα. Ξεκινά από την οδό Πανεπιστημίου στο κέντρο της Αθήνας, πενήντα μέτρα από την πλατεία Ομονοίας, και με κατεύθυνση προς βορρά, οδηγεί στα Πατήσια, συνοικία της Αθήνας από την οποία έλαβε το όνομά της. Παλαιότερα, και έως τα μέσα του 20ού αιώνα, τα Πατήσια ήταν ύπαιθρος και ο δρόμος αυτός συνέδεε τα Πατήσια με την Αθήνα, διερχόμενος από άκτιστες εκτάσεις. Με την ανάπτυξη όμως της Αθήνας, και μέχρι τη δεκαετία του 1970, η Πατησίων εξελίχθηκε σε σημαντικό δρόμο που διέρχεται μέσα από την πόλη, ανάμεσα σε συνοικίες όπως του Μουσείου, η Κυψέλη, η Πλατεία Βικτωρίας και η Πλατεία Αμερικής.

Στα χρόνια μετά την Κατοχή, το τμήμα του δρόμου από την αρχή του στην οδό Πανεπιστημίου έως την οδό Αγίου Μελετίου, μετονομάστηκε σε οδό 28ης Οκτωβρίου, προς τιμήν της νεότερης εθνικής επετείου του ελληνικού κράτους. Η ονομασία αυτή όμως δεν επικράτησε, ούτε στον προφορικό, ούτε στον γραπτό λόγο και η ονομασία «Πατησίων» είναι ο κοινός τρόπος αναφοράς στην οδό.

Αποτελεί όριο μεταξύ διαφόρων συνοικιών του Δήμου της Αθήνας, όπως Άνω και Κάτω Πατήσια, κ.λπ. Η Λεωφόρος Πατησίων φιλοξενεί μερικά από τα σπουδαιότερα ιστορικά κτήρια της Αθήνας, όπως το Εθνικό Αρχαιολογικό Μουσείο, τα πρώτα κτήρια του Εθνικού Μετσοβίου Πολυτεχνείου, το ξενοδοχείο Ακροπόλ Παλάς, το κτήριο του Οικονομικού Πανεπιστημίου Αθηνών και το σπίτι της Μαρίας Κάλλας.

Με κατεύθυνση από τα νότια προς τα βόρεια, συναντά αρκετούς μεγάλους οδικούς άξονες της Αθήνας, όπως τη λεωφόρο Αλεξάνδρας, στη συμβολή των οποίων βρίσκεται η Πλατεία Αιγύπτου καθώς και η νότια είσοδος στο Πεδίον του Άρεως, αλλά και τη Λεωφόρο Γαλατσίου. thumb|280px|right|Στο ύψος της Πλατείας Βικτωρίας.

Η Πατησίων εξυπηρετείται από το Μετρό Αθήνας (σταθμοί «Ομόνοια», «Βικτώρια», «Άνω Πατήσια»), τρόλλεϋ και λεωφορεία. 

Επί της οδού Πατησίων βρίσκονται οι ακόλουθες πλατείες:

* Αιγύπτου 
* Αμερικής (η παλιά πλατεία Αγάμων)
* Κολιάτσου
* Αγίου Λουκά
Σουτζ

Το Σουτζ (Paradise) είναι μια πόλη της Γρενάδας. Βρίσκεται στην ενορία του Αγίου Ανδρέα. Βρίσκεται ανατολικά του νησιού και κεντρικά του Αγίου Ανδρέα. Έχει υψόμετρο 610 πόδια (186 μέτρα).
Μπαρίκ

Η Μπαρίκ (Barique) είναι μια πόλη της Γρενάδας. Βρίσκεται στην ενορία του Αγίου Πατρίκιου. Βρίσκεται βόρεια του νησιού και νότια-κεντρικά του Αγίου Πατρίκιου. Έχει υψόμετρο 948 πόδια (289 μέτρα).
Νικόλαος Κουμάνης

Ο Νικόλαος Κουμάνης (ρως. Николай Петрович Кумани 1730—1809) – ήταν Ρώσος Υποναύαρχος .
Δάσκαλος των Αγίων Παθών του Ντάρμστατ

Οι μελετητές συγκεντρώνουν υπό το συμβατικό όνομα Δάσκαλος των Αγίων Παθών του Ντάρμστατ (γερμανικά: "Meister der Darmstädter Passion") μια σειρά από έργα διεθνούς γοτθικού ρυθμού που φιλοτεχνήθηκαν στην περιοχή της Άνω Σουηβίας (Oberschwaben) και της Ρηνανίας μεταξύ των ετών 1425 και 1460 περίπου. Ο καλλιτέχνης αυτός, εφόσον πρόκειται για το ίδιο πρόσωπο, οφείλει το όνομά του στα δύο πλευρικά τμήματα ενός ρετάμπλ μεγάλων διαστάσεων που απεικονίζει τα "«Πάθη του Ιησού Χριστού»", το οποίο εκτίθεται σήμερα στο Κρατικό Μουσείο της Έσσης (Hessisches Landesmuseum) του Ντάρμστατ.
Μιχαήλ Κουμάνης

O Μιχαήλ Κουμάνης (ρωσ. Михаил Николаевич Кумани, 1770-1865) ήταν Ρώσος ναύαρχος.
Έντινσον Καβάνι

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!

Ο Έντινσον Καβάνι ("Edinson Roberto Cavani Gómez", ισπανική προφορά ΔΦΑ: ˈeðinson kaˈβani, "Εδίνσον Καβάνι", 14 Φεβρουαρίου 1987) είναι Ουρουγουανός ποδοσφαιριστής. Αυτή τη στιγμή αγωνίζεται ως επιθετικός στην αγγλική ομάδα Μάντσεστερ Γιουνάιντεντ.
Θεόδωρος Στεφανίδης

Ο Θεόδωρος Στεφανίδης (1896 – 13 Απριλίου 1983) ήταν γιατρός, λογοτέχνης και μεταφραστής. Μετέφρασε στα αγγλικά, σε συνεργασία με τον Γιώργο Κατσίμπαλη, ποιήματα των μεγαλύτερων Νεοελλήνων ποιητών (Παλαμάς, Δροσίνης, Καβάφης, Καρυωτάκης, Σεφέρης κ.ά.). Επίσης έγραψε και ο ίδιος ποιήματα στα αγγλικά.

Ήταν άνθρωπος ευρύτατης παιδείας και με ποικίλα ενδιαφέροντα. Εκτός από την ιατρική, τη μετάφραση και τη λογοτεχνία, ασχολήθηκε και με τη βιολογία και την αστρονομία, και δημοσίευσε σχετικές μελέτες. Ο Χένρυ Μίλλερ στο έργο του "Ο Κολοσσός του Μαρουσιού" έγραψε για τον Στεφανίδη: "Μια μέρα ο Θεόδωρος έπεσε πάνω μας- ο δόκτωρ Θεόδωρος Στεφανίδης. Όσο μπορεί κανείς να ξέρει για τα φυτά, τα ορυκτά, τα δέντρα, τα λουλούδια, τα βράχια, τις κατώτερες μορφές του ζωικού κόσμου, μικρόβια, αρρώστιες, άστρα, πλανήτες, κομήτες και τα λοιπά, το ήξερε".
Σπύρος Μαρκέτος

Ο Σπύρος Μαρκέτος (1931 – 2012) ήταν Έλληνας ιατρός παθολόγος, καθηγητής της Ιατρικής Σχολής του Πανεπιστημίου Αθηνών, Γενικός Γραμματέας του Υπουργείου Κοινωνικών Υπηρεσιών επί κυβερνήσεων Κωνσταντίνου Καραμανλή και Γεωργίου Ράλλη, μέλος του Ελληνικού Κοινοβουλίου, επί σειρά ετών επιστημονικός συνεργάτης της εφημερίδας "«Καθημερινή»" και συγγραφέας βιβλίων και επιστημονικών συγγραμμάτων και άρθρων.
Ιωάννης Υρκανός

Ο Ιωάννης Υρκανός έγινε αρχιερέας του Ναού των Ιουδαίων ύστερα από τον θάνατο του πατέρα του Σίμωνα.
Γεώργιος Βλάνγκαλης

Ο Γεώργιος Βλάνγκαλης (· 1781 - 1834) ήταν Έλληνας μεταφραστής και διπλωμάτης της Ρωσικής Αυτοκρατορίας.
Ρομπέρ Σουμάν

Ο Ρομπέρ Σουμάν ("Jean-Baptiste Nicolas Robert Schuman", 29 Ιουνίου 1886 - 4 Σεπτεμβρίου 1963) ήταν Γάλλος πολιτικός και διπλωμάτης.
MDNA

Το "MDNA" , είναι το δωδέκατο στούντιο άλμπουμ της Μαντόνα, το οποίο κυκλοφόρησε για πρώτη φορά στις 23 Μαρτίου 2012 από την Interscope Records. Επίσης, είναι το πρώτο άλμπουμ της Μαντόνα που δεν συνδέεται με την Warner Bros. Records, αφού έληξαν την συμφωνία που είχαν από το 1982. Για την παραγωγή του άλμπουμ εργάστηκε με τους Alle Benassi, Benny Benassi, Demolition Crew, Free School, Michael Malih, Indiigo, William Orbit, Martin Solveig. Το άλμπουμ "λυρικά" αγγίζει θέματα για τα πάρτι, την αγάπη για τη μουσική, το πάθος καθώς και την ερωτική απογοήτευση και την εκδίκηση.

Έλαβε γενικά θετικές κριτικές από τους κριτικούς μουσικής. Μετά την κυκλοφορία του, έκανε το ντεμπούτο του στο νούμερο ένα σε πολλές χώρες ανά τον κόσμο, συμπεριλαμβανομένης της Αυστραλίας, του Καναδά, της Ιταλία, της Ισπανία, του Ηνωμένου Βασιλείου και τις Ηνωμένες Πολιτείες. Η Μαντόνα έθεσε ένα νέο ρεκόρ για τα περισσότερα νούμερο ένα άλμπουμ από σόλο καλλιτέχνη στην Αυστραλία και το Ηνωμένο Βασίλειο, αλλά επίσης πέτυχε και το μεγαλύτερο ποσοστό πτώσης των πωλήσεων για ένα άλμπουμ την δεύτερη εβδομάδα κυκλοφορίας του στις Ηνωμένες Πολιτείες 

Το πρώτο single από το άλμπουμ, "Give Me All Your Luvin'" (featuring Nicki Minaj and M.I.A.) κυκλοφόρησε στις 3 Φεβρουαρίου 2012. Πήγε στο νούμερο 10 του Billboard Hot 100 Chart επεκτείνοντας το ρεκόρ που είχε η ίδια με τα πιο πολλά top-ten singles (38) σε αυτό το chart. Το δεύτερο single "Girl Gone Wild", κυκλοφόρησε ψηφιακά στις 2 Μαρτίου 2012, ενώ το τρίτο και τελευταίο, Turn Up The Radio στις 5 Αυγούστου 2012. Και τα τρία singles έφτασαν στο νούμερο ένα στα Billboard Hot Dance/Club Songs, επεκτείνοντας το ρεκόρ που η ίδια κατείχε, για τα πιο πολλά νούμερο ένα τραγούδια. Έναν μήνα πριν απ'τη κυκλοφορία του άλμπουμ, η Madonna έκανε εμφάνιση στο ημίχρονο του Super Bowl XLVI στις 5 Φεβρουαρίου, το οποίο είναι και αυτό με την μεγαλύτερη τηλεθέαση. Το 2013 κέρδισε και τις τρεις υποψηφιότητες στα "Billboard Music Awards" για την περιοδεία και το αλμπουμ της.
Λιλ Γουέιν

Ο Ντουέιν Μάικλ Κάρτερ Τζούνιορ ("Dwayne Michael Carter Jr.", 27 Σεπτεμβρίου 1982), γνωστός επαγγελματικά ως Λιλ Γουέιν ("Lil Wayne") είναι Αμερικανός ράπερ.
Ζώνη του Αλατιού

Ο όρος Ζώνη του Αλατιού αναφέρεται σε πολιτείες, στις Ηνωμένες Πολιτείες, στην οποία μεγάλες ποσότητες αλατιού χρησιμοποιούνται στους δρόμους κατά την χειμερινή περίοδο για να ελεγχθεί το χιόνι και ο πάγος. Οι πολιτείες στην ζώνη του αλατιού περιλαμβάνουν το Κονέκτικατ, το Ντελάγουερ, το Ιλινόις, την Ιντιάνα, την Αϊόβα, το Μέιν, το Μέριλαντ, τη Μασαχουσέτη, το Μίσιγκαν, τη Μινεσότα, το Μιζούρι, το Νιου Χάμσαϊρ, το Νιου Τζέρσεϊ, τη Νέα Υόρκη, το Οχάιο, την Πενσυλβάνια, το Ρόουντ Άϊλαντ, το Βέρμοντ, τη Βιρτζίνια, τη Δυτική Βιρτζίνια, το Ουισκόνσιν, και την Ουάσινγκτον (Π.Κ.). Άλλες πολιτείες όπως η Βόρεια Ντακότα, η Νότια Ντακότα και η Αλάσκα θεωρούνται επίσης μέρος της Ζώνης του Αλατιού.

Το αλάτι στους δρόμους είναι συχνή αιτία της διάβρωσης των μερών του αυτοκινήτου, και τα αυτοκίνητα στη ζώνη του αλατιού συχνά υφίστανται πιο ταχεία οξείδωση από ότι σε άλλα μέρη της χώρας. Οι κατασκευαστικές ανακλήσεις λόγω θεμάτων διάβρωσης συχνά στοχεύουν μόνο σε οχήματα που λειτουργούν στις πολιτείες της ζώνης του αλατιού.
SilverStripe

Το SilverStripe είναι ένα σύστημα διαχείρισης περιεχομένου που διανέμεται δωρεάν υπό την άδεια χρήσης BSD. Το SilverStripe είναι γραμμένο σε PHP 5 και απαιτεί μια βάση δεδομένων MySQL, PostgreSQL, ή Microsoft SQL Server.
Μασχάντ

To Μασχάντ (περσ. مشهد) είναι η δεύτερη μεγαλύτερη σε πληθυσμό πόλη του Ιράν, πρωτεύουσα της επαρχίας Ρεζαβί Χορασάν. Βρίσκεται στο βορειοανατολικό τμήμα της χώρας, περίπου 850 χλμ. ανατολικά της Τεχεράνης. 

Το Μασχάντ θεωρείται η «ιερότερη» πόλη του Ιράν και μια από τις σπουδαίες «ιερές» πόλεις του ισλαμικού κόσμου. Η ονομασία «Μασχάντ» σημαίνει «τόπος του μάρτυρα» και αποτελεί αναφορά στο μαυσωλείο του Ιμάμ Ρεζά (765-818), του όγδοου μεταξύ των Δώδεκα Ιμάμηδων κατά τον κλάδο του Σιιτισμού. Το μαυσωλείο παραμένει ένας από τους σημαντικότερους τόπους προσκυνήματος για εκατομμύρια Σιιτών μουσουλμάνων ενισχύοντας σημαντικά την οικονομία της πόλης. Πριν το θάνατο του Ιμάμ Ρεζά αποτελούσε μικρό χωριό γνωστό ως Σαναμπάντ. Κοντά στο Μασχάντ, στη γειτονική πόλη Τους, βρίσκεται επίσης το μαυσωλείο του σπουδαίου ποιητή Φερντοσί.

Κατά τη διάρκεια του 19ου αιώνα υπήρξε το κύριο εμπορικό κέντρο του ανατολικού Ιράν. Ο πληθυσμός της πόλης αυξήθηκε σημαντικά στη διάρκεια του 20ου αιώνα και ειδικότερα μετά τη δεκαετία του 1950.
Γενική Συνέλευση της Πενσυλβάνια

Η Γενική Συνέλευση της Πενσυλβάνια (αγγλικά:"Pennsylvania General Assembly") είναι το πολιτειακό νομοθετικό σώμα της πολιτείας Πενσυλβάνια των ΗΠΑ. Το νομοθετικό σώμα συνέρχεται στο κτίριο του Πολιτειακού Καπιτωλίου στο Χάρρισμπεργκ. Την αποικιακή περίοδο (1682–1776), το νομοθετικό σώμα ήταν γνωστό ως Επαρχιακή Συνέλευση της Πενσυλβάνια. Από το Σύνταγμα του 1776, γραμμένο από Αμερικανούς επαναστατικούς, το νομοθετικό σώμα είναι γνωστό ως Γενική Συνέλευση. Η Γενική Συνέλευση έγινε διθάλαμο νομοθετικό σώμα το 1790.
ΕΡΤ Sports

Η ΕΡΤ Sports (Ελληνική Ραδιοφωνία Τηλεόραση Sports) είναι μία σειρά δημόσιων υβριδικών καναλιών της ΕΡΤ. Αποτελείται από 7 κανάλια, που περιλαμβάνουν αμιγώς αθλητικό πρόγραμμα.
Βασίλειος Γ. Παπαγεωργίου

Ο Βασίλειος Γ. Παπαγεωργίου (1882–1973), ήταν Έλληνας αθλητής του στίβου και πανελληνιονίκης, έπειτα συγγραφέας δημοσιογράφος και εκπαιδευτικός.
Χρήστος Ματάκης

Ο Χρήστος Ματάκης (Αιγάλεω, 1936-1999) ήταν Έλληνας ποδοσφαιριστής του Αιγάλεω Α.Ο. και του Παναθηναϊκού, διεθνής με την Εθνική νέων, δις πρωταθλητής της Β΄Εθνικής, αλλά και με πλούσια θητεία στην Α΄ Εθνική Κατηγορία -όπου αγωνίζονταν στη μεσαία γραμμή- και προπονητής ποδοσφαίρου.
Βουλή των Αντιπροσώπων της Τζόρτζια

Η Βουλή των Αντιπροσώπων της Τζόρτζια είναι η κάτω βουλή της Γενικής Συνέλευσης της Τζόρτζια (το πολιτειακό νoμοθετικό σώμα) της πολιτείας Τζόρτζια των ΗΠΑ.
Λόρο Μούνου

Η Λόρο Μούνου (πορτογαλικά και τετούμ: Loro Munu) είναι μια από τις δύο περιφέρειες του Ανατολικού Τιμόρ. Έχει έκταση 7.921 τ.χλμ., ποσοστό σχεδόν 53 % της συνολικής έκτασης του Ανατολικού Τιμόρ. Έχει πληθυσμό 656.428 κατοίκων (2004), περίπου 59 % του συνολικού πληθυσμού. Πρωτεύουσα είναι η Ντίλι, πρωτεύουσα και όλου του έθνους.

Η Λόρο Μούνου βρίσκεται κεντροδυτικά του νησιού Τιμόρ, πάνω στο οποίο βρίσκεται και το Ανατολικό Τιμόρ, και δυτικά της χώρας. Είναι η δυτικότερη περιφέρεια. Συνορεύει στα ανατολικά με το Διαμέρισμα Μανατούτο της Λόρο Σάε.

Η Λόρο Μούνου αποτελείται από τις 9 από τα 13 διαμερίσματα του Ανατολικού Τιμόρ: Αϊλέου, Αϊνάρο, Κόβα Λίμα, Λικιζά, Μαναφουάι,Οεκούσσε, Ντίλι, Ερμέρα και Μπομπονάρο. Πρωτεύουσα είναι η Ντίλι που βρίσκεται στο ομώνυμο διαμέρισμα.

Εκτός από την πρωτεύουσα Ντίλι, άλλες σημαντικότερες πόλεις είναι η Αϊλέου, η Αϊνάρο, η Άτο-Ούντο, η Μαουμπάρα, η Αταμπάε, η Μπαλίμπο, η Μπομπονάρο, η Λοτολόε, η Μαλιάνα, η Φατουτουλίκ, η Φοχόρεν, η Σουάι, η Τιλομάρ, η Ζουμαλάι, η Ντάρε, η Μετινάρο, η Ατσάμπε, η Ερμέρα, η Γκλένο, η Χατολίνα]], η Μπαζαρτέτε, η [{Λικιζά (πόλη)|Λικιζά]], η Μαουμπάρα, η Άλας, η ΦΑτουμπερλίο, η Σάμε, η Τουρισκάι, η Κιτράνα, η Όε Σίλο, η Πάντε Μακασσάρ, η Πασσάμπε, η Μπεράου και η Μπικέλε.
Μεταμόρφωση Καστοριάς

Η Μεταμόρφωση Καστοριάς είναι ορεινός οικισμός (υψόμ. 670μ) του νομού Καστοριάς στην βόρεια παραλίμνια ζώνη της Καστοριάς και απέχει από την πόλη της Καστοριάς 12 χλμ. μέσω Τοιχιού Καστοριάς και 16χλμ. μέσω Δισπηλιού Καστοριάς. Αναφέρεται το 1886 ως χωρίον έχον 250 χριστιανούς, εκκλησίαν και φρεάτια. Το 1918 ήταν οικισμός της κοινότητας Τοιχιού [ΦΕΚ 259/21.12.1918], ενώ το 1950 αποτέλεσε την ομώνυμη Κοινότητα Μεταμορφώσεως Καστοριάς [ΦΕΚ 39/9.2.1950]. Πριν την ένταξή της στους Καλλικρατικούς δήμους ανήκε στο Δήμο Βιτσίου
Σε μικρή απόσταση από τον οικισμό, βρίσκεται ο ερειπωμένος βυζαντινός ναός της Μεταμορφώσεως του Σωτήρος. Πρόκειται για τρίκογχο, μονόχωρο δρομικό ναό με τρούλο, και βρίσκεται στη κορυφή μικρού λόφου κοντά στο χωριό Μεταμόρφωση στη βόρεια παραλίμνια ζώνη της Καστοριάς. Μεταγενέστερα γύρω από τον ναό εντοπίστηκαν ίχνη θεμελίων από κελιά και άλλες κατασκευές, που οδηγούν στο συμπέρασμα ότι στη θέση αυτή λειτουργούσε μοναστήρι χωρίς όμως να έχει ταυτοποιηθεί επιστημονικά μέχρι σήμερα. Προσπάθεια αναπαράστασης του μνημείου επιχειρήθηκε από τον καθηγητή Νικόλαο Μουτσόπουλο. Τα υλικά και ο τρόπος κατασκευής τού μνημείου, η παντελής έλλειψη κεραμοπλαστικού διακόσμου και η αμιγώς λιθοδομημένη τοιχοποιΐα του, τοποθετούν χρονολογικά, το ναΐδριο στο Β΄μισό του 8ου ή στο πρώτο μισό του 9ου αιώνα. Η εκκλησία έχει ανακηρυχθεί από το 1961 ιστορικό διατηρητέο μνημείο.
The Vampire Diaries

Το The Vampire Diaries είναι Αμερικανική τηλεοπτική υπερφυσική, δραματική σειρά των Κέβιν Γουίλιαμσον και Τζούλι Πλεκ, βασισμένη στη δημοφιλή ομώνυμη σειρά βιβλίων της Λ. Τζ. Σμιθ. Η σειρά έκανε πρεμιέρα στο Αμερικάνικο κανάλι The CW στις 10 Σεπτεμβρίου 2009 και ολοκληρώθηκε στις 10 Μαρτίου 2017, έπειτα από 171 επεισόδια κατά τη διάρκεια 8 συνολικά κύκλων.

Το πιλοτικό επεισόδιο είχε τη μεγαλύτερη τηλεθέαση από οποιαδήποτε σειρά είχε προβληθεί στο The CW από το 2006, από όταν και ξεκίνησε τη λειτουργία του, με τον πρώτο κύκλο να προσελκύει κατά μέσο όρο 3.60 εκατομμύρια τηλεθεατές. Αποτελούσε τη σειρά με τη μεγαλύτερη τηλεθέαση του καναλιού πριν ξεπεραστεί από τη σειρά "Arrow". Η σειρά έλαβε αρκετές υποψηφιότητες για βραβεία, κερδίζοντας τέσσερα βραβεία People's Choice και πολλά βραβεία Teen Choice.

Στις 26 Απριλίου 2013, το The CW ανακοίνωσε επίσημα τη spin-off σειρά "The Originals", η οποία επικεντρώνεται στην οικογένεια των Αρχικών βρικολάκων, και η οποία ξεκίνησε να προβάλλεται την τηλεοπτική περίοδο 2013–14.

Στις 6 Απριλίου 2015, η πρωταγωνίστρια της σειράς Νίνα Ντόμπρεβ επιβεβαίωσε μέσω του προσωπικού της λογαριασμού στο Instagram πως εκείνη και ο συμπρωταγωνιστής της, Μάικλ Τρεβίνο (που υποδύεται τον Τάιλερ Λόκγουντ), θα αποχωρούσαν από τη σειρά μετά το τέλος του έκτου κύκλου. Η Ντόμπρεβ επέστρεψε για να ηχογραφήσει ένα ηχητικό για το φινάλε του έβδομου κύκλου, ενώ ο Τρεβίνο εμφανίστηκε ως guest στους επόμενους δύο κύκλους (7 και 8). Στις 11 Μαρτίου 2016, το The CW ανανέωσε τη σειρά για όγδοο κύκλο, αλλά στις 23 Ιουλίου 2016 ανακοίνωσε πως ο όγδοος κύκλος, ο οποίος θα αποτελείτο από 16 επεισόδια, θα ήταν και ο τελευταίος. Ο τελευταίος κύκλος έκανε πρεμιέρα στις 21 Οκτωβρίου 2016 και ολοκληρώθηκε στις 10 Μαρτίου 2017.
Μάχη της Χειμάρρας

Η Μάχη της Χειμάρρας (13-22 Δεκεμβρίου 1940) ήταν μια στρατιωτική σύγκρουση που έλαβε χώρα κατά την διάρκεια του Ελληνοϊταλικού Πολέμου τον Δεκέμβριο του 1940, κατά τη διάρκεια της αντεπίθεσης του Ελληνικού Στρατού που ακολούθησε την αποτυχημένη ιταλική εισβολή στην Ελλάδα. Μετά τη νίκη των Ελλήνων στη Χειμάρρα ο Ιταλός δικτάτορας Μπενίτο Μουσολίνι παραδέχθηκε ότι ένα από τα αίτια της ιταλικής ήττας ήταν το υψηλό φρόνημα των ελληνικών στρατευμάτων.
Αλεξάντερ φον Κλουκ

Ο Αλεξάντερ φον Κλουκ (1846 – 1934) ήταν Πρώσος – Γερμανός στρατιωτικός που έλαβε μέρος στον Αυστροπρωσικό και Γαλλοπρωσικό πόλεμο, ενώ στον Α’ Παγκόσμιο Πόλεμο, κατέχοντας τον βαθμό του στρατηγού, είχε οριστεί διοικητής της 1ης γερμανικής Στρατιάς. 
Το πλήρες όνομά του ήταν Αλέξανδρος Ερρίκος Ροδόλφος φον Κλουκ (Alexander Heinrich Rudolph von Kluck)
Λεωνίδας Τσικλητήρας

Ο Λεωνίδας Τσικλητήρας (Πάτρα, ? - Πάτρα, ? ), ήταν Έλληνας αθλητής των αρχών του 20ου αιώνα σε πολλά αθλήματα. Ήταν από τους πρώτους αθλητές του Παναχαϊκού Γ.Σ. μετά την ίδρυσή του, πήρε μέρος στα πρώτα πανελλήνια πρωταθλήματα και στους πρώτους Ολυμπιακούς αγώνες. Καταγόταν από γνωστή οικογένεια σταφιδέμπορων με καταγωγή την Πύλο, συγγενείς του ήταν ο ολυμπιονίκης Κωνσταντίνος Τσικλητήρας και ο ανιψιός του Σπύρος Τσικλητήρας που συμμετείχε σε Ολυμπιακούς αγώνες.

Εμφανίζεται πρώτη φορά σε αγώνες το 1893 στους "δεύτερους ετήσιους εσωτερικούς αγώνες του Παναχαϊκού" που έγιναν στις 16 και 17 Μαΐου. Στους αγώνες αυτούς αναφέρεται ότι ήταν ακόμα μαθητής και δεν κατάφερε να κερδίσει κάποιο από τα έπαθλα που είχαν αθλοθετηθεί η να κερδίσει πρώτη θέση σε κάποιο αγώνισμα . Για πρώτη φορά διακρίθηκε σε κάποιο αγώνισμα στους εσωτερικούς αγώνες του 1894 στην οργανική γυμναστική τιμήθηκε με έπαινο

Το 1894 συμμετείχε στην διάσπαση του Παναχαϊκού κι ακολούθησε τα διαγραφέντα και αποχωρούντα μέλη στην ίδρυση της Γ.Ε. Πατρών όπου αποτέλεσε από τους πρώτους αθλητές της. Μαζί με τον Α. Παπαϊωάννου διέπρεψαν στην γυμναστική με τα χρώματα της ΓΕΠ. Το 1895 έγινε αθλητής και του "Ποδηλατικού συλλόγου Πατρών" όπου πήρε μέρος και στους αγώνες της 7-8 Μαΐου της ίδιας χρονιάς. Την πρώτη μέρα συμμετείχε στα 1.200 μέτρα , μέσα στο ποδηλατοδρόμιο, χωρίς επιτυχία, την δεύτερη ημέρα ήταν δεύτερος στα 1.600 μέτρα .
thumb|right|200px|Ο τάφος της οικογένειας Τσικλητήρα στην Πάτρα, η φωτογραφία του Λεωνίδα αριστερά
Το 1895 πήρε μέρος με την ΓΕΠ στα Τήνια όπου διακρίθηκε και ήταν πρώτος στο άλμα σε ιππικό εφαλτήριο και δεύτερος σε ασκήσεις σε μονόζυγο. Στους δοκιμαστικούς αγώνες της Γυμναστικής Εταιρίας τον Φεβρουάριο του 1896 διακρίθηκε στο μονόζυγο, δίζυγο και στους κρίκους χωρίς να αναφέρεται η θέση που κατέλαβε. Στις 9-11 Μαΐου 1896 έγιναν στο Παναθηναϊκό στάδιο οι δοκιμαστικοί αγώνες πρόκρισης για τους Α' Ολυμπιακούς αγώνες , ουσιαστικά ήταν και θεωρείται το πρώτο πανελλήνιο πρωτάθλημα στίβου. Ο Τσικλητήρας συμμετείχε στα 400 μέτρα όπου τερμάτισε δεύτερος και κέρδισε την συμμετοχή του στους ολυμπιακούς και στο μονόζυγο όπου δεν διακρίθηκε.

Στους Α' ολυμπιακοί αγώνες της Αθήνας που έγιναν την ίδια χρονιά ο Τσικλητήρας συμμετείχε στα προκριματικά των 400 μέτρων χωρίς να καταφέρει να προκριθεί στον τελικό. Πήρε μέρος επίσης στις ασκήσεις σε μονόζυγο χωρίς να διακριθεί.

Το 1898 στους Παναχαϊκούς αγώνες του Παναχαϊκού ήταν πρώτος στο άλμα επί κοντώ με επίδοση 2,72 ύψος, και πρώτος στο μονόζυγο. Έκτοτε δεν αναφέρεται πάλι το όνομα του σε αγώνες.
Λάζαρος Γεωργιάδης

Ο Λάζαρος Γεωργιάδης, Νοβοροσίσκ 1921 - Πάτρα 25 Νοεμβρίου 1975), ήταν Έλληνας αθλητής της κολύμβησης, της υδατοσφαίρισης και σκακιστής. Ο Γεωργιάδης γεννήθηκε στην Ρωσία από πολυμελή οικογένεια Ελλήνων, είχε άλλα τέσσερα αδέλφια, που εγκαταστάθηκε στην Πάτρα μόνιμα το 1939. Στην προσωπική του ζωή ήταν παντρεμένος με τρία παιδιά.

Ο Γεωργιάδης ασχολήθηκε με την κολύμβηση και την υδατοσφαίριση το 1946 που γράφτηκε αρχικά στον Ν.Ο. Πατρών και έπειτα στον Πατραϊκό , εως το 1961 που σταμάτησε . Στον ΝΟ Πατρών αποτέλεσε βασικό στέλεχος της ομάδας που κατέκτησε τα πρωταθλήματα Ελλάδας το 1947 και το 1950. Παράλληλα ήταν και σκακιστής στον Σ.Ο. Πατρών παίζοντας μαζί του σε αγώνες.

Ήταν πολύ καλός κολυμβητής και συχνά κολυμπούσε στο λιμάνι της πόλης, επίσης ήταν λάτρης του υποβρύχιου ψαρέματος . Την δευτέρα 25 Νοεμβρίου 1975 πηγαίνοντας για υποβρύχιο ψάρεμα βρέθηκε πνιγμένος από ψαράδες 300 μέτρα από την ακτή στην παραλία του ξενοδοχείου "Μωρέας".
Ρεμέξιο

Η Ρεμέξιο (πορτογαλικά και τετούμ: Remexio) είναι μια από τις τέσσερις επαρχίες του διαμερίσματος Αϊλέου, Ανατολικού Τιμόρ. Πρωτεύουσα είναι η Ρεμέξιο. Έχει πληθυσμό 10.055 κατοίκων (απογραφή 2010). Βρίσκεται στα κεντρο-δυτικά του Ανατολικού Τιμόρ, δυτικά της Λόρο Μούνου και δυτικά του Διαμερίσματος.

Διαιρείται σε 8 δήμους: Ακουμάου, Φαδαμπλόκο, Φατουράσα, Χαουτόο, Λιουράι, Μαουμέτα, Τουλατακεο και Φαϊσόι.
Παντελής Τσάπος

Ο Παντελής Τσάπος (Αιγάλεω, 16 Φεβρουαρίου 1934 - 17 Ιουλίου 2019) ήταν Έλληνας παλαίμαχος ποδοσφαιριστής του Αιγάλεω Α.Ο., διεθνής με την Εθνική νέων, που αγωνίζονταν ως επιθετικός, πρωταθλητής της Β΄Εθνικής, αλλά και με σπουδαία καριέρα σε ομάδες του εξωτερικού και πρώην προπονητής ποδοσφαίρου.
Αϊλέου

Το Αϊλέου (πορτογαλικά και τετούμ: Aileu) είναι ένα από τα 13 διαμερίσματα του Ανατολικού Τιμόρ. Ανήκει στην Λόρο Μούνου. Βρίσκεται κεντρο-δυτικά του Ανατολικού Τιμόρ και δυτικά της Λόρεο Μούνου. Πρωτεύουσα είναι η Αϊλέου. Έχει έκταση 729 τ.χλμ. (281 τ.μ.) (ένατο μεγαλύτερο) και πληθυσμό 37.926 κατοίκων (απογραφή 2004) (μικρότερο). Στο παρελθόν το Αϊλέου ήταν μέρος του Ντίλι.

Μερικές σημαντικές πόλεις είναι η Αϊλέου, η Λαουλάρα, η Λεκιντόε, η Ρεμέξιο, η Ασσιρίμου, η Μπαντουντάτο, η Φαχίρια, η Χοχολάου, η Λαάε, η Λαούσι, η Λιουράι, η Σαμπόρια, η Σελόι Κράικ, η Σελόι Μαλέρε, η Κοτολάου, η Φατίσι, η Μαδαμπένο και η Ταλίτου.

Συνορεύει στα βόρεια με το Ντίλι, στα βορειοδυτικά με την Λικιζά, στα δυτικά με την Ερμέρα, στα ανατολικά με το Μανατούτο, στα νοτιοδυτικά με το Αϊνάρο και στα νοτιοανατολικά με το Μαναφουάι.

Διαιρείται σε 4 επαρχίες: Αϊλέου, Λαουλάρα, Λεκιντόε και Ρεμέξιο.
Ντιάνα Αντωνακάτου

Η Ντιάνα Αντωνακάτου υπήρξε σπουδαία Ελληνίδα ζωγράφος που γεννήθηκε στο Ληξούρι της Κεφαλονιάς το 1921. Σπούδασε στην Ανωτάτη Σχολή Καλών Τεχνών ζωγραφική κοντά στον Κώστα Παρθένη και χαρακτική με τον Γιάννη Κεφαληνό (1944-1949). Υπήρξε ένα από τα πιο δραστήρια μέλη του Επιμελητηρίου Εικαστικών Τεχνών Ελλάδος, του συνδιακλιστικού οργάνου των εικαστικών καλλιτεχνών . Έλαβε μέρος σε πολλές ατομικές και ομαδικές εκθέσεις, ενώ τα τελευταία 25 χρόνια στο πατρικό της, στα γραφικά Βιλατώρια Παλικής στην Κεφαλλονιά, παρουσίαζε κάθε χρόνο τα έργα της. Πέθανε σε ηλικία 92 ετών στο Ληξούρι στις 8 Οκτωβρίου 2011.
Φωτεινή Καστοριάς

Η Φωτεινή Καστοριάς είναι ορεινός οικισμός (υψόμ. 650μ., 184 κάτ. (2001) του νομού Καστοριάς. Βρίσκεται στο ανατολικό τμήμα του νομού, ανατολικά της λίμνης της Καστοριάς και απέχει 17 χλμ. από την πόλη της Καστοριάς. Αναφέρεται το 1886 ως χωρίον έχοντος 900 χριστιανούς και φρέαρ. Στη απαρίθμηση του (1913) είναι "έρημο" και το 1918 αποτέλεσε οικισμό της κοινότητας Πολυκεράσου Καστοριάς. Το 1926 μετονομάζεται σε Φωτεινή και γίνεται καθαρά προσφυγικός οικισμός όπου εγκαταστάθηκαν 34 προσφυγικές οικογένειες, 94 άτομα.
Πριν ενταχθεί στο Δήμο Καστοριάς ανήκε στο Δήμο Βιτσίου.
Νίκος Μπεργελές

Ο Νίκος Μπεργελές, γεννηθής το 1946 στην Αθήνα από γονείς Αρκάδες, είναι πρώην αθλητής και προπονητής της πετοσφαίρισης. Μεγάλωσε στη συνοικία της Γούβας.
Μαυρόκαμπος Καστοριάς

Ο Μαυρόκαμπος Καστοριάς είναι ορεινός οικισμός (υψόμ. 820 μ., κάτ. 9 (2001). Βρίσκεται στο βόρειο άκρο του νομού Καστοριάς, 25 χλμ. ΒΔ της πόλης της Καστοριάς. Αναφέρεται το 1878 από τον Γάλλο Anne Synvet, χαρτογράφο, καθηγήτη της γεωγραφίας στο οθωμανικό Λύκειο της Κωνσταντινούπολης με 600 χριστιανούς ορθόδοξους και το 1886 ως χωρίον έχον 300 χριστιανούς και εκκλησίαν.
Το 1918 αποτέλεσε οικισμό της κοινότητας Χαλάρας και στη συνέχεια το 1927 την ομώνυμη κοινότητα. Με τη συμφωνία Πρωτόκολλο Πολίτη-Καλφώφ από τον Νοέμβριο του 1924 έως τον Μάρτιο του 1925 μετανάστευσαν στη Βουλγαρία επτά οικογένειες οι περιουσίες των οποίων ρευστοποιήθηκαν. Κατά την απογραφή του 1951 απογράφηκαν 199 κάτοικοι. Πριν ενταχθεί στον Δήμο Καστοριάς ο Μαυρόκαμπος υπαγόταν στον Δήμο Κορεστίων.
Ζανέτ Πηλού

Η Ζανέτ Πηλού (Jeannette Pilou) (1937-2020) ήταν λυρική σοπράνο, ελληνικής καταγωγής.
Ωρίωνες

Οι Ωρίωνες (Oriones) είναι ελληνικό ποπ ροκ μουσικό συγκρότημα που σχηματίστηκε το 1979 στην Αθήνα από τον Βασίλη Αβραμίδη (κιθάρα) και αποτελείται από τον ίδιο, τον Σάκη Αβραμίδη (ντραμς) και τον Γιάννη Νικολάου (μπάσο). Λίγο αργότερα, στη μπάντα προστέθηκε ο Νίκος Μπασούκος (πλήκτρα). Από το 1979 την γυναικεία φωνή στο γκρουπ την είχε η Ελένη Ασημακοπούλου. Από το 1984 μέχρι το 1985, τα φωνητικά έκανε η Τίνα Σιούντρη. Το 2005, τη θέση την πήρε η Τζίνα Αβραμίδου, ενώ από το 2009, στη μπάντα προστέθηκε και ο Τάσος Αβραμίδης (κιθάρα). Από τα πλήκτρα πέρασαν ο Γιώργος Βενιέρης και ο Πόλις Αδαμαντόπουλος.
Etymologiae

Το έργο Etymologiae, το οποίο συνέγραψε στα λατινικά ο Ισίδωρος της Σεβίλλης αποτελεί μια συστηματική έρευνα του Κόσμου της εποχής που γράφτηκε. Είναι ένας τεράστιος "θησαυρός γνώσεων" του λατινικού λεξιλογίου, με παράλληλη ‒αποδεκτή ή ευφάνταστη‒ ετυμολογία κάθε όρου. Ο Ισίδωρος το συνέγραψε κατά την περίοδο περίπου από το 615 ως τις αρχές της δεκαετίας του 630 και του έδωσε την μορφή εγκυκλοπαίδειας, με τα λήμματα να κατατάσσονται ανάλογα με το θέμα τους. Ήταν ένα από τα έργα που άσκησαν τη μεγαλύτερη επιρροή στον ευρωπαϊκό πολιτισμό καθ' όλη τη διάρκεια του Μεσαίωνα. Ο τίτλος του προέρχεται από την ‒κοινή κατά την μεσαιωνική περίοδο‒ αντίληψη ότι οι λέξεις είναι αναπόσπαστα δεμένες με τα αντικείμενα που περιγράφουν. Συνεπώς, η πρακτική της ετυμολόγησης αποτελεί τον καλύτερο τρόπο για να ανακαλυφθεί «"η πραγματική φύση των πραγμάτων"», αλλά και για να οργανωθούν καλύτερα τα επεξηγηματικά σχόλια.
Γιώργος Σισιλιάνος

Ο Γιώργος Σισιλιάνος (29 Αυγούστου 1920 - 29 Μαρτίου 2005) ήταν Έλληνας συνθέτης.
Χαράλαμπος Κοτσής

Ο Χαράλαμπος Κοτσής ήταν Έλληνας, από την Πάτρα, πρωταθλητής στον στίβο . Ήταν αθλητής της Γ.Ε. Πατρών και κατέκτησε μετάλλια στα πανελλήνια πρωταθλήματα του 1901 και του 1904.

Πρώτη φορά κατέκτησε μετάλλιο "στους εσωτερικούς αγώνες τη ΓΕΠ το 1900 όπου ήταν πρώτος σε τρία αγωνίσματα, το δίζυγο, το μονόζυγο στους κρίκους". Είχε δηλωθεί από την ομάδα του στους "Β' δοκιμαστικούς αγώνες" που θα ήταν προκριματικοί για τους Ολυμπιακούς αγώνες του 1900 στο Παρίσι αλλά τελικά οι αγώνες δεν έγιναν. 

Στους Πανελλήνιους αγώνες του 1901 ήταν πρώτος στο δίζυγο και δεύτερος στο μονόζυγο σε ισοβαθμία με άλλον αθλητή , τον Β. Κουμπή μοιράστηκαν την θέση. Το 1902 πήρε μέρος στα Β' Σωτήρια στην Αθήνα, εκεί ήταν δεύτερος στο μονόζυγο και το δίζυγο. Στα "Σάμια" του 1903 ήταν δεύτερος στο δίζυγο, κατά την επιστροφή τους οι αθλητές έτυχαν θερμής υποδοχής και τους στεφάνωσαν με δάφνινο στεφάνι σε εκδήλωση στο γυμναστήριο του συλλόγου. Στους Πανελλήνιους αγώνες του 1904 ήταν πρώτος στο δίζυγο .
Περικλής Κρητικός

Ο Περικλής Κρητικός, (Πάτρα ? - Πάτρα 1955), ήταν Έλληνας βιομήχανος πολιτικός, βουλευτής και υπουργός. Ήταν γόνος οικογένειας των Πατρών. Ο πατέρας του Χαράλαμπος ήταν ο πρώτος από την οικογένεια που ασχολήθηκε με το εμπόριο.
Νταβίντ Γκετά

Ο Πιέρ Νταβίντ Γκετά (γεννημένος στις 7 Νοεμβρίου 1967 στο Παρίσι), γνωστός στον επαγγελματικό χώρο ως David Guetta (ελ: Νταβίντ Γκετά), είναι Γάλλος παραγωγός house μουσικής και DJ.. Αρχικά ένας DJ σε νυχτερινά κέντρα της δεκαετίας του 1980 και του 1990, στη συνέχεια ίδρυσε την Gum Productions και κυκλοφόρησε τον πρώτο του δίσκο, "Just a Little More Love", το 2002. 
Αργότερα, κυκλοφόρησε τα "Guetta Blaster" (2004) και "Pop Life" (2007). Το άλμπουμ που κυκλοφόρησε το 2009 με τίτλο "One Love" περιελάμβανε τα hit singles (ελ: επιτυχίες)"When Love Takes Over" (σε συνεργασία με την Kelly Rowland), "Gettin' Over You" (σε συνεργασία με τον Chris Willis, την Fergie και τους LMFAO) και το "Sexy Bitch" (σε συνεργασία με τον Akon), με το τελευταίο να γίνεται ένα από τα πέντε κορυφαία μουσικά κομμάτια στις ΗΠΑ και συνολικά τα τρία τους να φτάνουν στην θέση #1 των μουσικών επιτυχιών του Ηνωμένου Βασιλείου, όπως και μία άλλη μουσική επιτυχία παγκοσμίου φήμης με το όνομα "Memories" σε συνεργασία με τον Kid Cudi που αναδείχτηκε ως μία από τις πέντε κορυφαίες μουσικές επιτυχίες σε αρκετές χώρες. Ο Γκετά έχει πουλήσει παραπάνω από τρία εκατομμύρια δίσκους και 15 εκατομμύρια singles παγκοσμίως. Αυτό τον καιρό αποτελεί έναν από τους πλέον περιζήτητους μουσικούς παραγωγούς.
Τα αρχαία μνημεία των Αθηνών

Τα αρχαία μνημεία των Αθηνών (αγγλ. "The Antiquities of Athens") είναι ιστορική αρχαιολογική περιηγητική περιγραφή σε κείμενο, πίνακες και ακριβή σχέδια των Τζέιμς Στούαρτ και Νίκολας Ρεβέττ. Το βιβλίο φιλοξενείται στο Βρετανικό μουσείο με τον αριθμό καταλόγου "PD 242.C5", αλλά και σε πολλές επίσημες βιβλιοθήκες, ενώ ψηφιακά αντίτυπα ιστορικών εκδόσεων διατίθενται στο διαδίκτυο.
Αντώνης Ρεπάνης

Ο Αντώνης Ρεπάνης (14 Αυγούστου 1933 - 30 Μαΐου 2019) ήταν Έλληνας τραγουδοποιός και τραγουδιστής του λαϊκού τραγουδιού.
Αλέξανδρος Ιανναίος

Ο Αλέξανδρος Ιανναίος ήταν ο δεύτερος κατά σειρά Ασμοναίος βασιλιάς (103-76 π.Χ.).
Διαβολικοί Εραστές

Το Διαβολικοί Εραστές (Ιταλ. Ossessione), γνωστό και ως Έμμονο Πάθος, είναι ιταλική νεορεαλιστική ταινία παραγωγής 1943 σε σκηνοθεσία Λουκίνο Βισκόντι. Πολλοί ιστορικοί του κινηματογράφου έχουν χαρακτηρίσει την ταινία ως το πρώτο δείγμα του Ιταλικού Νεορεαλισμού, αν και οι απόψεις για το χαρακτηρισμό αυτό διίστανται.
Ανδρέας Παπαϊωάννου

Ο Ανδρέας Παπαϊωάννου , (Πάτρα 1877 - ? ), ήταν Έλληνας αθλητής του στίβου, της γυμναστικής πού τότε ήταν άθλημα του στίβου. Είχε συμμετάσχει στους Α' Ολυμπιακούς αγώνες της Αθήνας το 1896. 

Ο Παπαϊωάννου ήταν από τα ιδρυτικά μέλη της Γυμναστικής Εταιρίας μετά την διάσπαση του Παναχαϊκού το 1893 και από τους πρώτους αθλητές του νέου συλλόγου. Πρώτη φορά συμμετείχε σε αγώνες στα Τήνια του 1895 όπου δυνατών ανέμων δεν εκτέλεσε την άσκηση του στα γυμνάσματα ισορροπίας, αναφέρεται ότι την προηγούμενη ημέρα κατά την προπονησή του απέσπασε τον θαυμασμό. 

Στις 9-11 Μαρτίου έγιναν στο Παναθηναϊκό στάδιο οι Α' δοκιμαστικοί αγώνες για τους ολυμπιακούς της ίδιας χρονιάς, οι αγώνες ήταν το πρώτο πανελλήνιο πρωτάθλημα στίβου. Ο Ανδρέας Παπαϊωάννου είχε συμμετάσχει στις ασκήσεις σε δίζυγο όπου κέρδισε και την συμμετοχή τους στους Ολυμπιακούς αγώνες. Στους Α' ολυμπιακούς αγώνες της Αθήνας συμμετείχε στις ασκήσεις σε δίζυγο χωρίς να καταφέρει να διακριθεί, την εποχή των αγώνων ήταν φοιτητής νομικής.
Έτσι Τελείωσε Μια Μεγάλη Αγάπη

Η ταινία Έτσι Τελείωσε Μια Μεγάλη Αγάπη (Πρωτότυπος Τίτλος Senso) γνωστή και ως "Λίβια, η Αδίστακτη Κόμμισα" είναι δράμα παραγωγής 1954 σε σκηνοθεσία Λουκίνο Βισκόντι. Πρωταγωνιστές της ταινίας είναι η Αλίντα Βάλι στο ρόλο της Λίβια και ο Φάρλεϊ Γκρέιντζερ στο ρόλο του Αυστριακού αξιωματικού Φραντς Μάλερ. Οι Φράνκο Τζεφιρέλι και Φράνκο Ρόζι άσημοι ακόμη σκηνοθέτες δούλεψαν στο πλευρό του Βισκόντι ως βοηθοί σκηνοθέτη.
Ναός της Αγροτέρας Αρτέμιδος

Ο Ναός της Αγροτέρας Αρτέμιδος είναι ένα από τα επιφανέστερα μνημεία της αρχαίας Αθήνας. Τα θεμέλια του ναού βρίσκονται στην σημερινή συνοικία του Μετς στην Αθήνα, κοντά στο Παναθηναϊκό στάδιο, τη Βασιλική του Ιλισού, τον λόφο του Αρδηττού και της Άγρας, δίπλα στο Ολυμπείο και την Ακρόπολη.